b'\n_START_ARTICLE_\nFinns folkh\xc3\xb6gskola\n_START_PARAGRAPH_\nFinns folkh\xc3\xb6gskola on entinen ruotsinkielinen kansanopisto. Se sijaitsee Espoossa Espoonkartanon kaupunginosassa. Finns oli vuosina 2008\xe2\x80\x932011 osa Axxellin koulua. Viimeisin\xc3\xa4 aikoina Finnsiss\xc3\xa4 koulutettiin nuoriso- ja vapaa-ajanohjaajia.\n_START_SECTION_\nHistoria\n_START_PARAGRAPH_\nFinns folkh\xc3\xb6gskola perustettiin 1891 nimell\xc3\xa4 Mellersta Nylands folkh\xc3\xb6gskola. Espoon kartanon omistaja kapteeni Arthur Myrberg lahjoitti sen k\xc3\xa4ytt\xc3\xb6\xc3\xb6n Finnsinm\xc3\xa4en. Koulun nimeksi tuli vuonna 1950 Finns folkh\xc3\xb6gskola. Koulun osti 1973 Svenska folkskolans v\xc3\xa4nner, ja oppilasm\xc3\xa4\xc3\xa4r\xc3\xa4 kasvoi, kun siell\xc3\xa4 alettiin j\xc3\xa4rjest\xc3\xa4\xc3\xa4 lyhyit\xc3\xa4 kursseja. 1990-luvulla tilanne vaikeutui uudestaan, ja Finns liitettiin Solvallan urheiluopistoon. Vuonna 1995 Solvalla/Finns yhdistettiin Yrkesh\xc3\xb6gskolan Sydv\xc3\xa4st, ja Finnsin oppilasm\xc3\xa4\xc3\xa4r\xc3\xa4 oli noin 200. Suurin osa koulutuslinjoista siirrettiin vuonna 2000 pois Finnsist\xc3\xa4. Vuonna 2008 Finnsist\xc3\xa4 tuli osa vasta perustettua Axxellin koulua, ja sen j\xc3\xa4lkeen Svenska folkskolans v\xc3\xa4nner myi koulun 2011 suomenkieliselle ammattioppilaitokselle Omnialle.'